**ΔΙΕΥΚΡΙΝΙΣΕΙΣ -ΑΠΑΝΤΗΣΕΙΣ ΣΕ ΕΡΩΤΗΜΑΤΑ ΕΤΑΙΡΕΙΩΝ (ΔΙΑΚΗΡΥΞΗ (υπʼαριθμ.5/2022)**

**1.Ερώτημα που αφορά το άρθρο 2.2.6 της Διακήρυξης «Τεχνική και επαγγελματική ικανότητα»:**

***«Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται:***

***- κατά τη διάρκεια της τελευταίας τριετίας (2019, 2020, 2021), να έχουν εκτελέσει τουλάχιστον μία σύμβαση προμηθειών του συγκεκριμένου τύπου, αξίας τουλάχιστον ίσης με την εκτιμώμενη αξίας της παρούσας σύμβασης (μη συμπεριλαμβανομένου του δικαιώματος προαίρεσης).»***

***Εταιρεία:*** *«Παρακαλούμε όπως επιβεβαιώσετε ότι η απαίτηση δεν αφορά αποκλειστικά συμβάσεις με φορείς του δημοσίου και ότι καλύπτεται η απαίτηση και στην περίπτωση που ο ανάδοχος έχει εκτελέσει τουλάχιστον μία σύμβαση προμηθειών του συγκεκριμένου τύπου, αξίας τουλάχιστον ίσης με την εκτιμώμενη αξίας της παρούσας σύμβασης, με ιδιωτικό φορέα.»*

**Απάντηση:** Επιβεβαιώνεται ότι η απαίτηση δεν αφορά αποκλειστικά συμβάσεις με φορείς του δημοσίου.

**2. Ερώτημα που αφορά στο Παράρτημα Ι , σελίδα 41, στο τελευταίο «μπούλετ» όπου περιγράφεται** :

***«Η ολοκλήρωση των διαδικασιών που σχετίζονται με την ενεργοποίηση της σύνδεσης θα λάβουν χώρα αμελλητί. Η έναρξη της προμήθειας ηλεκτρικής ενέργειας θα λάβει χώρα από την ημερομηνία τυχόν αλλαγής εκπροσώπησης και το αργότερο εντός 10 (δέκα) ημερολογιακών ημερών από την οριστικοποίηση της απόφασης κατακύρωσης από την Αναθέτουσα Αρχή.»***

***Εταιρεία:*** *«Καθώς η καταχώρηση αιτήματος παρόχου για την εκπροσώπηση μιας παροχής στην πλατφόρμα ΔΕΔΔΗΕ προϋποθέτει την ύπαρξη σύμβασης προμήθειας και επειδή η υπογραφή της σύβασης με τον ανάδοχο που θα ακολουθήσει χρονικά την οριστικοποίηση της απόφασης κατακύρωσης, προτείνουμε ως σημείο εκκίνησης της δεκαήμερης προθεσμίας να είναι η ημερομηνία υπογραφής της σύμβασης προμήθειας. Επίσης, θα πρέπει να προβλεφθεί ότι για την ολοκλήρωση του αιτήματος εκπροσώπησης που θα υποβάλει ο πάροχος, απαιτούνται ενέργειες από τον ΔΕΔΔΗΕ για τους χρόνους των οποίων δεν είναι δυνατό να ευθύνεται ο ανάδοχος».*

***Απάντηση:***Επιβεβαιώνεται ότι ο ανάδοχος δεν θα ευθύνεται για τους χρόνους που απαιτούνται από τον ΔΕΔΔΗΕ για τις δικές του ενέργειες.

**3. Ερώτημα που αφορά στο Παράρτημα IV – ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ** και έχει προταθεί από ενδιαφερόμενη εταιρεία το εξής: *«…*το εμπορικό μοντέλο να διαμορφωθεί κατά τα εμπορικά πρότυπα που είθισται να εφαρμόζονται σήμερα στους πελάτες Μέσης Τάσης…»

**Απάντηση:** Ισχύουν οι όροι της τρέχουσας διακήρυξης.

**Τμήμα Προμηθειών & Παρακολούθησης Έργων**